AGENȚIA PENTRU PROTECȚIA MEDIULUI HUNEDOARA

**DECIZIA ETAPEI DE ÎNCADRARE**

Nr. 10284/AAA /10.04.2024

Ca urmare a notificării adresate de **DIRECŢIA SILVICĂ HUNEDOARA** cu sediul în Deva, str. Mihai Viteazu , nr.10 , judeţul Hunedoara , înregistrată la Agenţia pentru Protecţia Mediului Hunedoara cu nr.10284/12.12.2023,cu privire la revizuirea amenajamentului silvic , în baza Hotărârii Guvernului nr.1534/2022 pentru modificarea HG 43/2020 privind organizarea şi funcţionarea Ministerului Mediului, Apelor şi Pădurilor şi a HG 1000/2012 privind reorganizarea şi funcţionarea Agenţiei Naţionale pentru Protecţia Mediului şi a instituţiilor publice aflate în subordinea acesteia a H.G. nr. 1076/2004 privind stabilirea procedurii de realizare a evaluării de mediu pentru planuri şi programe,a HG 236/2023 pentru aprobarea metodologieide derulare a procedurii de evaluare de mediu pentru amenajamentele silvice şi ca urmare a consultărilor desfăşurate în cadrul şedinţei Comitetului Special constituit la nivelul jud. Hunedoara, din data de 26.03.2024- etapa de încadrare, APM Hunedoara decide că:

Planul **,,AMENAJAMENT SILVIC PENTRU FONDUL FORESTIER PROPRIETATE PUBLICĂ A STATULUI APARŢINÂND OCOLULUI SILVIC PUI, DIRECŢIA SILVICĂ HUNEDOARA ‘’**, **se va supune procedurii de adoptare cu aviz de mediu.**

Motivele care au stat la baza luării acestei decizii au fost următoarele:

Zona studiată în cadrul planului menţionat intră sub incidenţa art. 28 din OUG 57/2007 privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările ulterioare, obiectivul suprapunându-se parțial peste ROSCI0087 și ROSPA0045 Grădiștea Muncelului-Cioclovina, ROSCI0217 Retezat, ROSPA0084 Munții Retezat, ROSAC0085 Frumoasa, ROSCi0236 Strei-Hațeg, ocupând și suprafețe din imediata lor vecinătate. De asemenea, amenajamentul silvic ocupă suprafețe din următoarele arii naturale protejate de interes național: Parcul Natural Grădiștea Muncelului Cioclovina, Parcul Natural Geoparcul Dinozaurilor Țara Hațegului și Parcul Național Retezat.

Impactul asupra habitatelor şi speciilor de plante şi animale pentru protecţia cărora au fost declarate ANPIC intersectate şi/sau aflate în zona de influenţă nu poate fi stabilit în acestă etapă.În lipsa unei armonizări a acestuia cu obiectivele specifice de conservare a speciilor şi habitatelor siturilor .

Prin urmare, în urma parcurgerii etapei de încadrare a procedurii de evaluare adecvată şi a întocmirii listei de control, conf. Ord. nr. 1682/2023 pentru aprobarea Ghidului metodologic privind evaluarea adecvată a efectelor potenţiale ale planurilor sau proiectelor asupra ariilor naturale protejate de interes comunitar, este necesară parcurgerea următoarei etape din cadrul procedurii și elaborarea studiului de evaluare adecvată (se va respecta structura impusă prin Ord. nr. 1682/2023, cu respectarea prevederilor Ord. nr. 1679/2023 pentru aprobarea Ghidului metodologic specific privind evaluarea adecvată a efectelor potenţiale ale planurilor sau proiectelor din domeniile de interes - Domeniul Planuri/Proiecte de amenajare din Ghid) deci aveţi obligaţia de a efectua evaluarea de mediu.

De asemenea, este necesară și obţinerea avizelor din partea administratorilor (ANANP şi PNGMC).

Conform art.14(3)din HG 1076/2004 şi a art.12 alin 1 din HG 236/2023 pentru aprobarea metodologiei de derulare a procedurii de evaluare de mediu pentru amenajamentele silvice aveţi obligaţia să constituiţi grupul de lucru.

Acesta are caracter nepermanent , fiind constituit pe baza nominalizărilor făcute de autorităţile pe care le reprezintă; nominalizările se fac la solicitarea titularului.

**Veţi ţine legătura cu APM Hunedoara pentru stabilirea datei şedinţei Grupului de Lucru.**

**În cadrul Grupului de Lucru se vor prezenta :**

-prima versiune a planului revizuit (amenajamentul silvic în vigoare)

-măsurile de prevenire şi reducere a efectelor semnificative asupra mediului

-programul de monitorizare a efectelor semnificative asupra mediului ale implementării amenajamentului silvic

**Autorităţile publice interesate de efectele implementării planului care pot face parte din Grupul de Lucru :**

-Consiliul Judeţean Hunedoara

-APM Hunedoara

-Serviciul Comisariatului Judeţean al Gărzii Naţionale de Mediu Hunedoara

-Direcţia Silvică Hunedoara

-Garda Forestieră Hunedoara

-Agenţia Naţională pentru Arii Naturale Protejate ST Hunedoara

-Administraţia PNR

-Administraţia PNGMC

-Direcţia pentru Agricultură a judeţului Hunedoara

-Direcţia Judeţeană pentru Cultură Hunedoara

-Inspectoratul pentru Situaţii de Urgenţă ,, Iancu de Hunedoara’’

-Inspectoratul Teritorial de Muncă Hunedoara

-Direcţia de Sănătate Publică a judeţului Hunedoara

-Oficiul de Cadastru şi Publicitate Imobiliară Hunedoara

-Primăriile Pui, Baru, Băniţa, Boşorod, Orăştioara de Sus, Sântămaria Orlea, Sălaşu de Sus, Uricani

Din Grupul de Lucru mai fac parte şi reprezentanţi ai titularului de plan, persoane fizice sau juridice atestate conform prevederilor legale în vigoare pentru realizarea Raportului de Mediu , precum şi experţi care pot fi angajaţi după caz. Aceste persoane se vor prezenta obligatoriu la şedinţele Grupului de Lucru.

**Informarea şi participarea publicului în procedură s-a realizat astfel:**

-Anunţurile privind depunerea solicitării de obţinere a avizului de mediu şi de declanşare a etapei de încadrare a planului conform H.G. nr. 1076/2004 şi HG 236/2023 au apărut în ziarul ,,Mesagerul Hunedorean ,, din 23.01.2023 şi 26.01.2023.

-Conform H.G. nr.1076/2004, art. 29(4), şi conform art 11 alin 1 din HG 236/2023DIRECŢIA SILVICĂ HUNEDOARA în calitate de titular are obligaţia de a aduce decizia etapei de încadrare la cunoştinţa publicului din judeţul Hunedoara.

Anexăm conţinutul anunţului public.

Conţinutul anunţului public:

“ DIRECŢIA SILVICĂ HUNEDOARA cu sediul în Deva, str. Mihai Viteazu , nr.10 , judeţul Hunedoara ,titular al planului **,,** AMENAJAMENT SILVIC PENTRU FONDUL FORESTIER PROPRIETATE PUBLICĂ A STATULUI APARŢINÂND OCOLULUI SILVIC PUI, DIRECŢIA SILVICĂ HUNEDOARA ‘’ aduce la cunoştinţa publicului că decizia etapei de încadrare, din procedura de reglementare conform H.G. nr. 1076/2004 şi HG 236/2023, este cea de adoptare a planului cu aviz de mediu.”

Propunerile de reconsiderare a deciziei se pot face în scris la sediul APM Hunedoara , Deva ,str. A. Vlaicu, nr.25, în termen de 10 zile calendaristice de la apariţia anunţului ‘’.

Titularul va prezenta la sediul APM Hunedoara dovada publicării anunţului , imediat după apariţia acestuia.

DIRECTOR EXECUTIV , ŞEF SERVICIU

Viorica Georgeta BARABAŞ Avize, Acorduri, Autorizaţii

Lucia Doina COSTINAŞ

ÎNTOCMIT

Anca VOICA POP